**Tallinnan raitiotieliikenne** (vir. *Trammiliiklus Tallinnas*) on raitiotiejärjestelmä, jota käytetään Tallinnan alueella Virossa. Vuodesta 2013 lähtien Tallinnan joukkoliikenne on ollut kaupungin asukkaille maksutonta.

Historia
--------

Tallinnan rataverkosto.
Liikennöinti aloitettiin vuonna 1888 hevosraitioteillä, ja vuoteen 1902 mennessä se oli rakennettu 7,24 kilometrin laajuiseksi. Verkkoa laajennettiin seuraavan kerran vuonna 1915, jolloin paikalliset tehdasyritykset laajensivat verkostoa omille tehtailleen Koplin kaupunginosaan. Samalla hevosvaunuista alettiin luopua ja tilalle hankittiin höyrykäyttöiset vaunut. Viimeisen kerran hevosia käytettiin raitiotieliikenteessä vuonna 1918.

Vuonna 1921 alettiin liikennöidä bensiinikäyttöisillä raitiovaunuilla, ja sähkökäyttöiset raitiovaunut otettiin käyttöön vuonna 1925. Lisäksi rataverkostoa laajennettiin ja vuoteen 1940 mennessä sen laajuus oli 13,4 kilometriä, ja tuolloin oli käytössä 20 sähköraitiovaunua ja yhdeksän bensiinimoottorivaunua. Maaliskuun 1944 ilmapommituksessa kuitenkin tuhoutui lähes kaksi viidesosaa kalustosta.

1950-luvulla verkkoa sähköistettiin ja paranneltiin. Bensiinimoottorivaunujen käyttö loppui vuonna 1953, kun Koplin radan sähköistys valmistui. Samalla Saksasta tilattiin suuri määrä Gothan valmistamia raitiovaunuja.

Raitiotiet saavuttivat suuren suosion 1970- ja 1980-luvuilla, jolloin matkustajamäärät saavuttivat parhaimmillaan 109 miljoonan matkustajan vuositason. Vuosina 1973-1990 hankittiin 60 Tatra T4SU -vaunua ja 73 Tatra KT4SU -vaunua. Myöhemmin Saksasta on hankittu käytettyjä Tatra KT4D:itä.

Tallinnan raitiovaunulinja nro. 5 kulkee Koplin ja Vana-Lõunan väliä. Se avattiin vuonna 2000 ja lakkautettiin vuonna 2004, mutta palautettiin jälleen marraskuussa 2023.

Tallinnan raitiotien kalustoa on uusittu 2010-luvulla hankkimalla uusia raitiovaunuja espanjalaiselta CAF:lta. Kyseisissä raitiovaunuissa on ollut kuitenkin muun muassa kovaan meluun ja jarruttaessa vaunun heilumiseen liittyviä ongelmia. 

Raitiotielinjan laajennuksen rakentaminen lentoasemalle alkoi elokuussa 2016.

Toukokuussa 2022 tilattiin kahdeksan uutta raitiovaunua puolalaiselta Pesalta. Tilaukseen kuuluu 15 vaunun optio.

Marraskuussa 2023 aloitettiin Tallinnan matkustajasataman rakentaa uutta raitiotielinjaa, joka kulkee Tallinnan keskustan läpi matkustajasataman A- ja D-terminaaleille. Tämä raitiotielinja tulee yhdistämään Tallinnan matkustajasataman, lentoaseman, sekä tulevaisuudessa myös Rail Baltica-rautatien Ülemistessa sijaitsevan pääteaseman.

Linjat
------

Raitiovaunu Viru Keskuksen lähellä

| Linja | Reitti | Pysäkit |
| --- | --- | --- |
| **1** | Kopli – Kadriorg | 20 / 20 |
| **2** | Kopli – Suur-Paala | 23 / 26 |
| **3** | Tondi – Kadriorg | 11 / 10 |
| **4** | Tondi – Lennujaam | 18 / 17 |
| **5** | Kopli – Vana-Lõuna |  |

Kalusto
-------

Tallinnan nykyinen raitiovaunukalusto koostuu sekä peruskorjatuista että peruskorjaamattomista Tatra KT4 -raitiovaunuista ja CAF Urbos -vaunuista.

| Vaunutyyppi | Määrä |
| --- | --- |
| Tatra KT4D | 26 |
| CAF Urbos AXL | 20 |
| Tatra KT6TM | 12 |
| Tatra KT4TMR | 6 |
| Tatra KT4TM | 2 |
| Tatra KT4SU | 1 |

Kuvia
-----

* Alkuperäinen Tatra KT4SU 104 ja KT6TM 98 linjalla 2 Suur-Paalan päätepysäkillä.Alkuperäinen Tatra KT4SU 104 ja KT6TM 98 linjalla 2 Suur-Paalan päätepysäkillä.
* Tatra KT4TM 182 linjalla 1 Tallinnan päärautatieasemalla.Tatra KT4TM 182 linjalla 1 Tallinnan päärautatieasemalla.
* Tatra KT6TM 103 matkalla varikolle Koplissa.Tatra KT6TM 103 matkalla varikolle Koplissa.
* Tatra KT4TMR 142 linjalla 3 Tallinnan yliopistolla.Tatra KT4TMR 142 linjalla 3 Tallinnan yliopistolla.
* Peruskorjaamaton Tatra KT4D 176 linjalla 1 Hobujaamalla.Peruskorjaamaton Tatra KT4D 176 linjalla 1 Hobujaamalla.
* Peruskorjaamaton Tatra KT4D 170 linjalla 2 ja KT6TM 102 linjalla 1 Koplissa.Peruskorjaamaton Tatra KT4D 170 linjalla 2 ja KT6TM 102 linjalla 1 Koplissa.
* Sisäkuva alkuperäisestä Tatra KT4SU 104:stä. Ikkunoita peittävät mainokset on sittemmin poistettu.Sisäkuva alkuperäisestä Tatra KT4SU 104:stä. Ikkunoita peittävät mainokset on sittemmin poistettu.
* Sisäkuva Tatra KT4D 153:sta.Sisäkuva Tatra KT4D 153:sta.

Katso myös
----------

* Helsingin raitioliikenne

Lähteet
-------

1. 1 2 3  Statistical Yearbook of Tallinn 2015 tallinn.ee.  Arkistoitu 19.11.2015. Viitattu 28.8.2016. (englanniksi)
2. ↑  Vahtera, Tiina: Tallinnaan ilmainen joukkoliikenne *Helsingin Sanomat*.  23.9.2012.  Arkistoitu 25.9.2012. Viitattu 28.8.2016.
3. 1 2 3 4  Varmea, Remeo: Tallinn tram - 110 years Tallinn tram hot.ee.  Arkistoitu 24.9.2015. Viitattu 28.8.2016. (englanniksi)
4. 1 2 3 4  Markku Nummelin: "10 Tallinnan raitiotiet", "10", *Raitiotiet*, s. 134. Kustantaja Laaksonen, 2001. ISBN 951-98475-2-9.
5. ↑  Tallinn to get new tram route, in two years  15.3.2013. postimees.ee. Viitattu 11.2.2017. (englanniksi)
6. ↑  Work begins on Tallinn Airport tram extension  19.8.2016. railwaygazette.com. Viitattu 11.2.2017. (englanniksi)
7. ↑  The new Twist Pesa trams will run in Tallinn. Here's what residents of the Estonian capital can look forward to | RAILTARGET *www.railtarget.eu*. Viitattu 15.12.2023. (englanniksi)
8. ↑  Thea Ekholm: T24: Satamaan johtavan raitiolinjan rakentaminen sotkee Tallinnan liikennettä maaliskuusta alkaen – raitiovaunujen liikennöintiin tulossa pitkä tauko *Helsingin Uutiset*.  10.1.2023. Viitattu 15.12.2023.
9. ↑  Таллин, Трамвай — Статистика подвижного состава *transphoto.org*. Viitattu 23.10.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tallinnan raitiotieliikenne**.
* Viralliset kotisivut (viroksi)